BASES REGULADORAS DO PROCESO SELECTIVO PARA A CREACIÓN DUNHA LISTA DE RESERVA PARA A PROVISIÓN INTERINA DE PRAZAS DE ENXEÑEIRO TÉCNICO INDUSTRIAL, GRUPO A-2.
ADMINISTRACIÓN LOCAL — Municipal — Pontevedra (Persoal, oposicións, 26/01/2016)

A Xunta de Goberno Local do Concello de Pontevedra, na sesión ordinaria que tivo lugar o día 21 de decembro de 2015, aprobou as bases reguladoras das listas de reserva para a provisión interina de prazas de enxeñeiro técnico industrial no Concello de Pontevedra, cuxo texto literal é o seguinte: Será a formación de unha lista de reserva (lista B) para a provisión interina de prazas de enxeñeiro industrial, integradas no grupo A, subgrupo A-2, da subescala técnica da escala de Administración especial, clase técnicos medios. O persoal da lista poderá ser nomeado funcionario interino para o desempeño de funcións propias de funcionarios de carreira nos supostos de que existan prazas vacantes e non sexa posible a súa cobertura por funcionarios de carreira, sexa necesaria a substitución transitoria dos titulares, para a execución de programas de carácter temporal ou cando o exceso ou acumulación de tarefas así o esixan. Dito persoal cesará cando a praza sexa cuberta en propiedade, cando desaparezan as circunstancias que motivaron o seu nomeamento ou á finalización do proceso selectivo que se convoque para prover prazas de forma definitiva correspondentes a categoría das prazas obxecto destas listas. A lista que se confeccione estará en vigor ata que se realice un novo proceso selectivo, coa finalidade de prover en propiedade os postos correspondentes ás categorías das que se trate e, en todo caso, por un prazo máximo de 3 anos. As retribucións básicas serán as correspondentes aos funcionarios do grupo A, subgrupo A-2, e as complementarias as que teña asignadas o posto de traballo para o que se lle adscriba na Relación de Postos de Traballo ou, no caso de que non exista posto de traballo na Relación de Postos de Traballo, as que se fixen no acordo de nomeamento que serán conformes a un posto equivalente na Relación de Postos de Traballo. Os aspirantes a ser incluídos na respectiva lista de reserva, deberán reunir, na data do remate do prazo para a presentación de solicitudes, os seguintes requisitos: a) Posuír a nacionalidade española ou atoparse comprendido no eido de aplicación do artigo 57 da Lei 7/2007 do estatuto básico do empregado público. b) Ter comprimidos 16 anos de idade e non exceder da idade máxima de xubilación. c) Estar en posesión do título de enxeñeiro técnico industrial d) Posuír a capacidades funcional para o desempeño das tarefas asinadas ao posto. e) Non ter sido separado, mediante expediente disciplinario, do servizo de ningunha das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares as que desempeñaban no caso do persoal laboral, no que se houbese separado ou inhabilitado. No caso de ser nacional doutro Estado, non atoparse inhabilitado ou en situación equivalente nin haberse sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non estar incurso en ningunha das causas de incapacidade ou incompatibilidade sinaladas na lexislación vixente. Todos estes requisitos deberán cumprirse o último día do prazo de presentación de solicitudes. Será nulo o nomeamento como funcionario interino dos que estean incursos en causas de incapacidade específica conforme a normativa vixente. O sistema de selección é o de concurso-oposición. Consistirá na realización dos seguintes exercicios: A) Primeiro exercicio, obrigatorio e eliminatorio, que consistirá en contestar por escrito un cuestionario, tipo test, de 50 preguntas con respostas alternativas baseadas no contido do programa anexo á convocatoria durante un período de 40 minutos e determinado polo tribunal inmediatamente antes do inicio deste exercicio. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. Cualificarase entre cero (0) e dez (10) puntos, sendo necesario obter un mínimo de cinco (5) puntos para superar o exercicio. B) Segundo exercicio, obrigatorio e eliminatorio, de carácter práctico, pudendo consistir en un ou varios supostos, establecido polo tribunal, e realizarase durante o período máximo de catro horas relacionado coas materias do programa anexo. Durante o desenvolvemento desta proba os aspi­rantes poderán, en todo momento, facer uso dos tex­tos legais dos que acudan provistos, non permitíndose o manexo de textos comentados nin libros de formularios Deberá ser lido e defendido ante o Tribunal en sesión pública. Cualificarase entre 0 e 10 puntos, sendo necesario obter un mínimo de 5 puntos para aprobar este exame. C) Terceiro exercicio sobre coñecemento do idioma galego. Este exercicio será obrigatorio e non eliminatorio para aqueles aspirantes que non acrediten, xunto coa solicitude de participación, o nivel de celga IV. Os participantes que sí o acrediten non estarán obrigados a efectuar a proba de galego pasando directamente a fase de concurso sen obter puntuación por este exercicio, se ben, voluntariamente poderán presentarse a dita proba se pretenden obter puntuación por este exercicio. A proba consistirá, a elección do tribunal, na redacción dun informe ou texto, ou nun ditado ou diálogo en relación coas funcións do posto durante un tempo máximo de 30 minutos. Neste exercicio valorarase a corrección fonética, gramatical e estilística, así como o emprego dun léxico adecuado ao tema exposto. Este exercicio puntuarase de cero (0) a un (1) puntos. Rematada a fase de oposición realizarase a fase de concurso. O tribunal reunirase para valorar os méritos achegados unicamente por aqueles aspirantes que superaran a fase de oposición. Esta fase en ningún caso terá carácter eliminatorio. Os aspirantes deberán presentar copia simple da documentación acreditativa dos méritos alegados. Tódolos méritos alegados deberán de posuírse no momento de terminación do prazo de presentación de instancias. A lista que conteña a valoración dos méritos farase pública no Taboleiro de anuncios do Concello de Pontevedra, e, de forma complementaria, publicarase na páxina Web do Concello de Pontevedra (www.pontevedra. gal), unha vez celebrada a sesión de valoración polo Tribunal. Serán méritos a valorar nesta fase: Valoraranse outras titulacións académicas distintas da esixida como requisito para ser incluído na lista de reserva, segundo o seguinte baremo: a) Titulación de doutor: 1 punto. b) Titulación universitaria superior: 0,5 puntos. A cualificación máxima por este apartado non poderá ser superior a 1 punto, e non se terán en conta aquelas titulacións que foran requisito para acceder á titulación superior. Só se valorarán os cursos de formación e perfeccionamento que versen sobre materias directamente relacionadas coas funcións propias do posto de traballo ao que se aspira, incluídos os cursos de coñecemento do idioma galego, sempre que os cursos foran impartidos por unha Administración Pública, un Centro Oficial de Formación ou unha institución homologada para impartir formación profesional continua, e segundo o establecido no seguinte baremo: a) Por cada curso con duración igual ou superior a 300 horas lectivas: 0,4 puntos. b) Por cada curso con duración igual ou superior a 150 horas lectivas: 0,3 puntos. c) Por cada curso con duración igual ou superior a 50 horas lectivas: 0,2 puntos. d) Por cada curso con duración igual ou superior a 20 horas lectivas: 0,1 puntos. As puntuacións asignadas incrementaranse nun 50% cando se acredite a superación do curso ou a asistencia ao mesmo con aproveitamento. A puntuación máxima por este apartado non poderá superar os 2 puntos. Os cursos que veñan cuantificados por créditos deberán especificar as horas que correpondan a cada crédito. Non se valorarán neste apartado os cursos sobre coñecemento de idioma galego especificados no apartado seguinte(letra c). Os cursos que non especifiquen o número de horas ou a equivalencia entre o número de créditos e número de horas non se poderán valorar. a) Por ter acreditado o nivel Celga 1 ou equivalente: 0,20 puntos. b) Por ter acreditado o nivel Celga 2 ou equivalente: 0,40 puntos. c) Por ter acreditado o nivel Celga 3 ou equivalente (iniciación): 0,60 puntos. d) Por ter acreditado o nivel Celga 4 ou equivalente (perfeccionamento): 0,80 puntos. e) Por ter acreditado o nivel Celga 5 ou equivalente: 1 punto. A puntuación máxima deste apartado será de 1 punto, e a posesión dun nivel superior en Celga exclúe aos niveis inferiores a efectos de baremación. Os servizos prestados acreditaranse mediante fotocopia simple do certificado do órgano de xestión de persoal da administración pública competente e certificación da vida laboral expedida pola Tesourería da Seguridade Social, en todo caso con especificación de categoría laboral. A experiencia laboral puntuarase segundo o seguinte baremo: Por cada ano completo de servizos prestados na administración pública en prazas da mesma categoría ao solicitado e integrado no mesmo grupo de titulación (prazas de técnico de administración xeral integradas no grupo A, subgrupo A-2): 0,25 puntos. A puntuación máxima por experiencia profesional non poderá superar os 2 puntos. Puntuarase a acreditación, mediante fotocopia simple da certificación expedida polo órgano competente da administración pública da que se trate, de ter superado todos os exercicios das probas selectivas, que deberá incluir obrigatoriamente unha proba da fase de oposición, para a acceder a unha praza en propiedade como funcionario de carreira ou persoal laboral fixo de igual ou similar categoría con 1 punto. Só se puntuarán as probas selectivas superadas cunha anterioridade non superior a 5 anos, referida a data de presentación da solicitude. A puntuación máxima por superación de probas selectivas non poderá superar os 2 puntos. As persoas que desexen tomar parte nas probas selectivas convocadas deberán facelo mediante instancia dirixida ao Aifen De Zayas Jacoste. A instancia deberá de conter, polo menos, os datos persoais do solicitante co seu enderezo, a denominación da praza, achegando fotocopia do DNI así como o currículum vitae e copia simple da documentación acreditativa dos méritos alegados. Os aspirantes que desexen que se lles teña en conta a non obrigatoriedade da proba de galego deberán achegar a acreditación do nivel Celga IV, xunto coa solicitude de participación. Ademais na solicitude deberase elixir a língua (galego ou castelán) en que queren que se lles plantexen os exercicios. Se non se sinala nada entenderase que a lingua elixida é a galega. Por motivos de operatividade, unha vez escollido un idioma non se permite o sua modificación. Os méritos non alegados ou alegados e non xustificados na documentación que se achega á instancia solicitando tomar parte no concurso-oposición non serán tidos en conta. Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: a) Solicitalo de modo expreso na súa instancia, concretando as adaptacións concretas que pretende. b) Achegar fotocopia simple de ditame técnico facultativo emitido polo órgano técnico de cualificación do grado de minusvalía competente, acreditando de forma fidedigna as deficiencias permanentes que deron orixe ao grado de minusvalía recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orden PRE/1822/2006 de 9 de xuño, do Ministerio da Presidencia. O prazo para a presentación de solicitudes será de 10 días naturais, contados a partir do seguinte á publicación da convocatoria xunto coas presentes bases no Boletín Oficial da Provincia. Os sucesivos anuncios en relación a este proceso selectivo publicaranse no taboleiro de anuncios do Concello de Pontevedra, e, de forma complementaria, na páxina Web do Concello de Pontevedra (www.pontevedra. gal). A presentación das solicitudes poderá facerse no rexistro xeral de documentos do Concello, ou en calquera das formas establecidas no art.38.4 da Lei 30/1992, de Réxime Xurídico das Administracións Públicas e do Procedemento Administrativo Común. Os aspirantes que non presenten as solicitudes directamente no rexistro xeral do Concello deberán comunicalo por telegrama, fax, ou outro medio no mesmo día da súa presentación. Rematado o prazo de presentación de instancias, a Concellaría competente na materia ditará resolución aprobando a lista provisional de admitidos e excluídos, expresando as causas de exclusións. Esta resolución publicarase no taboleiro de anuncios da Casa do Concello de Pontevedra e, de forma complementaria, na páxina Web do Concello de Pontevedra (www.pontevedra. gal). A resolución establecerá, a efectos de emenda de defectos ou omisións, e mesmo de reclamacións, un prazo de 3 días hábiles contados a partir do seguinte ao da publicación sinalada. Os erros de feito poderán emendarse en calquera momento de oficio ou a pedimento do interesado. Posteriormente, mediante Resolución da Concellaría competente na materia, se aprobará a lista definitiva de admitidos e excluídos, se procederá á designación dos membros do tribunal cualificador, e se convocará aos aspirantes admitidos mediante a publicación do devandito decreto no taboleiro de anuncios da Casa do Concello e, de forma complementaria, publicarase na páxina Web do Concello de Pontevedra (www.pontevedra. gal). O Tribunal Cualificador estará formado por un presidente, un secretario e tres vogais. En ningún caso os membros do tribunal cualificador poderán ser funcionarios interinos, persoal eventual ou persoal de elección ou designación política. Cada membro do tribunal terá o seu suplente. Os titulares e suplentes serán nomeados polo Concelleiro competente na materia cando se dite a resolución pola que se aproba a lista definitiva de admitidos ao proceso selectivo. O Tribunal queda facultado para a interpretación das bases da convocatoria, asi como para resolver cantas dúbidas e incidencias presente a sua aplicación, para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucóns ser recorridas en alzada ante o concelleiro de goberno competente en materia de persoal, de acordo co precisado no artigo 114.1 da Lei 30/1992. O Tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a presta-la súa colaboración nas súas especialidades técnicas. A actuación do Tribunal rexerase polo disposto nas presentes bases e na Lei 30/1992 do Réxime xurídico das Administracións Públicas e do procedemento administrativo común. Os membros dos Tribunais que actúen nestas probas selectivas terán dereito a percibir as indemnizacións correspondentes, conforme ó establecido no Real decreto 462/2002, do 24 de maio, e lexislación complementaria. Así mesmo, os interesados poderán recusar aos membros do Tribunal cualificador, no prazo de tres días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 29 da Lei 30/1992, do 26 de novembro, de réxime xurídico das administracións públicas e do procedemento administrativo común. A data, lugar e hora de celebración da primeira proba que conforma a fase de oposición serán publicadas, na resolución pola que se aprobe a lista definitiva de admitidos no taboleiro de anuncios do Concello de Pontevedra e, de forma complementaria, publicaranse na páxina Web do Concello de Pontevedra (www.pontevedra. gal). Os aspirantes serán convocados para cada exercicio en único chamamento, sendo excluídos das probas os que non comparezan. Deberán acreditar suficientemente a súa identidade mediante a exhibición do DNI, permiso de conducir, pasaporte o documento equivalente en caso de estranxeiros, exhibición que poderá serlle requirida por calquera membro do tribunal no curso do desenvolvemento dos exercicios. Se en calquera momento do proceso selectivo chegara a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, logo da audiencia do interesado, o tribunal deberá propor ao Concelleiro competente na materia a súa exclusión indicando as inexactitudes ou falsidades observadas para os efectos procedentes. Concluído cada un dos exercicios da oposición correspondente, o tribunal fará pública, no taboleiro de anuncios do Concello de Pontevedra e, de forma complementaria, na páxina Web do Concello de Pontevedra (www.pontevedra. gal). a relación de aspirantes que o superaron con indicación da puntuación obtida. Os aspirantes non incluídos na lista terán a consideración de non aptos. Así, se algún aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo así mesmo por escrito. No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. A cualificación dos aspirantes virá determinado pola suma dos puntos obtidos na fase de oposición e concurso fixados no artigo 5. No prazo de 3 días hábiles desde a publicación do resultado da fase de concurso no taboleiro de anuncios da Casa do Concello, os aspirantes poderán presentar reclamacións contra o resultado provisional da fase de concurso puidendo achegar, en concepto de emenda e para a súa valoración aqueles documentos que acrediten méritos alegados e insuficientemente xustificados polos interesados na documentación alegada coa instancia de participación. En ningún caso se terán en conta outros méritos distintos dos alegados inicialmente polos aspirantes na súa instancia de participación. Eliminaranse aqueles aspirantes que non superen algún dos exercicios eliminatorios da fase de oposición. A orde definitiva dos aspirantes estará determinada pola puntuación final obtida no concurso-oposición. No suposto de empate nas puntuacións de dous ou máis aspirantes a incluír na lista de reserva, este resolverase tendo en conta a maior puntuación obtida no primeiro exercicio e se isto non fose abondo, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 48 horas, no taboleiro de anuncios do Concello sito na rúa Michelena 30 (baixo). Unha vez realizadas as cualificacións finais, o Tribunal publicará no Taboleiro de anuncios municipal e, de forma complementaria, na páxina Web do Concello de Pontevedra (www.pontevedra. gal) a relación, por orde de puntuación, dos aspirantes que aprobaron o proceso selectivo. A lista de reserva, confeccionada por orde de maior a menor puntuación, será sometida á aprobación do Sr. Concelleiro competente na materia. A resolución do Concelleiro e as listas de reserva serán expostas no taboleiro de anuncios do Concello de Pontevedra e, de forma complementaria, publicarase na páxina Web do Concello de Pontevedra (www.pontevedra. gal) para coñecemento dos interesados e demais efectos legais. A lista de espera elaborada terá unha duración de 3 anos ou de menos no caso de que houbese un novo proceso selectivo para a cobertura destas prazas, momento a partir do cal esta lista deixaría de ter vixencia. Sen prexuízo de que, con anterioridade, concorra algunha das causas que motive o cesamento de calquera funcionario interino de conformidade coa lexislación vixente, os funcionarios interinos que ocupen postos de traballo ao amparo destas listas de reserva cesarán automaticamente cando finalice cada proceso selectivo para a provisión en propiedade de prazas correspondentes a súa categoría. Aos efectos de notificacións e publicacións relacionados co procedemento de selección regulado nas presentes bases reguladoras (tanto as resolucións do Concelleiro responsable na materia, como os anuncios do tribunal cualificador), se procederá mediante a publicación no taboleiro de anuncios da Casa do Concello de Pontevedra (situado no baixo do edificio Michelena 30) e, de forma complementaria, publicaranse na páxina Web do Concello de Pontevedra (www.pontevedra. gal). En todo caso, os prazos referidos nos diferentes apartados das presentes bases reguladoras, computaranse desde o momento da publicación da resolución ou anuncio correspondente no taboleiro de anuncios da Casa do Concello, situado no baixo do edificio Michelena 30, sen prexuízo da publicación das presentes bases no Boletín Oficial da Provincia. Cando sexa necesario proceder aos correspondentes chamamentos ofertarase ao primeiro da lista que estea pendente de chamar, enviándolle un telegrama e dándolle un prazo de 48 horas para que acepte ou renuncie ao ofertado, así mesmo tentarase comunicar por telefono coa finalidade de acurtar os prazos. Se non recollese o telegrama equivalerá á renuncia ao ofertado e procederase a chamar ao seguinte da lista. Cando se produza o cesamento dun integrante da lista, este reincorporarase ao posto da lista que lle corresponda por puntuación. Con carácter xeral, a non aceptación ou renuncia a unha cobertura dará lugar as seguintes medidas: — Primeira renuncia: Seis meses de exclusión. — Segunda renuncia: Exclusión definitiva da lista. A renuncia non será causa de exclusión da lista, nin temporal nin definitiva, cando se deba a algunha das seguintes situacións no momento do chamamento: — Atoparse en situación de incapacidade temporal con alomenos dous días de antelación — Ter unha relación laboral ou funcionarial vixente. Cando se tramite o expediente de nomeamento do aspirante, antes do seu nomeamento e toma de posesión e no prazo dos 3 días hábiles seguintes a aquel en que se lle requira, presentará no Rexistro Xeral do Concello de Pontevedra os documentos que se especifican seguidamente: 1.—Copia autenticada ou fotocopia compulsada do título esixido no artigo 4º, ou do xustificante de ter aboados os dereitos para a súa expedición.2.—Declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentencia firme.3.—Fotocopia da cartilla da S. S. 4.—Nº de conta bancaria cos 20 díxitos.5.—Certificado médico acreditativo de non padecer enfermidade ou defecto físico que imposibilite o normal exercicio da función. A omisión ou defecto emendable nalgún dos documentos anteriores dará lugar á concesión dun prazo de 3 días hábiles para a súa aportación ou subsanación. En ningún caso este prazo suporá ampliación do procedente para a concorrencia dos requisitos esixidos á data da convocatoria. Quen tivera a condición de funcionario público de carreira ou persoal laboral fixo quedará exento de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración ou Ente Público do que dependan, acreditando a súa condición e cantas circunstancias consten na súa folla de servizo. Polo concelleiro competente procederase ao nomeamento ao candidato que corresponda que dentro do prazo indicado presente a documentación referida e acredite que reúne os requisitos esixidos nesta convocatoria. En caso contrario, salvo casos de imposibilidade suficientemente acreditada, o candidato que non cumpra co establecido no parágrafo anterior non poderá ser nomeado, quedando anuladas todas as actuacións e sen prexuízo da responsabilidade na que, no seu caso, poderá ter incorrido por falsidade nos datos declarados na instancia. A resolución de nomeamento como funcionario interino publicarase no taboleiro de anuncio do Concello de Pontevedra nos 10 días seguintes, co seu réxime de recursos. Unha vez nomeado, o aspirante deberá tomar posesión do seu posto no prazo de 3 días a partir da data da notificación do nomeamento, quedando dende dito momento sometido o réxime de incompatibilidades vixente. Por este motivo, na dilixencia de toma de posesión será necesario facer constar a manifestación do interesado de non vir desempeñando ningún posto ou actividade no sector público delimitado polo artigo 1º da Lei 53/1984, de 26 de decembro, indicando así mesmo que non realiza actividade privada incompatible ou suxeita a recoñecemento de compatibilidade. A citada manifestación fará referencia tamén á circunstancia de se os interesados se encontran ou non percibindo pensión de xubilación, retiro ou orfandade, por dereitos pasivos ou por calquera réxime da Seguridade Social, pública e obrigatorio, aos efectos previstos no artigo 3.2 e disposición transitoria 9ª de dita Lei. O que sen causa suficientemente xustificada non tomase oportunamente posesión da súa praza, será notificado de novo, e transcorrido o novo prazo de 3 días sen comparecer, será declarado cesante, con perda de tódolos dereitos derivados do procedemento selectivo e do nomeamento conferido. Os restantes candidatos aprobados, pola orde da puntuación obtida, poderán ser chamados no caso de que o primeiro non achegue a documentación prevista nas presentes bases, non tome posesión do seu posto no tempo concedido ó efecto, renuncie á praza ou, cando por calquera outra causa, se resolva a relación funcionarial antes da súa extinción conforme á Lei. Así mesmo, ditos participantes aprobados poderán ser chamados para cubrir temporalmente a mesma praza ou outras idénticas que se puideran crear, nos suposto de vacante, ausencia ou enfermidade ou, no seu caso, mentres non sexan provistas de forma definitiva, durante un prazo non superior a 3 anos, contados desde o día seguinte ao de publicación da resolución de aprobación da lista de reserva. O chamamento efectuarase en primeiro lugar aos que obtivesen maior puntuación. En todo caso, a celebración de novas probas destinadas á cobertura de postos idénticos e coa mesma previsión, deixará sen efecto a lista de posibles substitutos creada a partir destas bases. Para os efectos de notificacións e publicacións relacionados co procedemento de selección regulado nas presentes bases reguladoras, se procederá mediante a publicación no Taboleiro de Anuncios da Casa do Concello de Pontevedra, sen prexuízo da publicación das presentes bases no Boletín Oficial da Provincia. As convocatorias, as resolucións aprobatorias das bases, e cantos actos administrativos se deriven delas, poderán ser impugnados polos interesados nos casos e na forma establecidos pola Lei 30/92, de Réxime xurídico das administracións públicas e do procedemento administrativo común, así como segundo a lexislación reguladora da xurisdición contencioso-administrativa. O Tribunal Cualificador queda facultada para a resolución de cantas incidencias e cuestións se susciten no desenvolvemento do proceso selectivo, podendo as súas resolucións ser recorridas en alzada ante o Concelleiro competente en materia de persoal, de acordo co precisado no art.114.1 da Lei 30/1992. En todo o non previsto nestas bases estarase o disposto na Lei 7/85, de 2 de abril, Reguladora das Bases de Réxime Local; Real decreto lexislativo 5/2015 polo que se aproba o texto refundido do Estatuto básico do empregado público; no RDLex.781/86, de 18 de abril; no RD 896/91, de 7 de xuño, polo que se establecen as regras básicas e programas mínimos o que debe axustarse o procedemento de selección dos funcionarios de Administración local e o RD 364/95, de 10 de marzo, polo que se aproba o Regulamento Xeral do ingreso do persoal ó servizo da Administración do Estado, que ten carácter supletorio. Así mesmo é de aplicación a Lei 4/88 da Función Pública de Galicia e normativa que a desenvolve.1. A Constitución Española de 1978: significado e estrutura. Principios xerais. Reforma da Constitución. Dereito e deberes fundamentais dos españois. Garantía e suspensión.2. A organización do Estado español na Constitución. A Coroa. As Cortes Xerais. O Poder Xudicial. O Poder Executivo.3. O Estado das autonomías. Modo de organización estatal na Constitución española. Caracteres do dereito á autonomía. Competencias das comunidades autónomas. Contido e valor normativo dos estatutos de autonomía. O Estatuto de autonomía de Galicia. A cooficialidade lingüística.4. O dereito administrativo e o seu concepto. As fontes do ordenamento xurídico. A Constitución. A lei. Disposicións normativas con rango de lei. Os regulamentos. O costume. Os principios xerais do dereito. A xurisprudencia.5. O acto administrativo: concepto, elementos e clases. Invalidez dos actos administrativos: nulidade e anulabilidade. Os recursos administrativos. Revisión de oficio dos actos administrativos.6. O procedemento administrativo. Fases do procedemento administrativo común. O deber de resolver e notificar. Os expedientes e o seu arquivo.7. A Administración local: concepto e evolución. A Administración local na Constitución española. Regulación xurídica actual do réxime local. Entidades que comprende. O municipio e as súas competencias. Servizos mínimos obrigatorios.8. O Goberno municipal. O Pleno da Corporación. O Alcalde. A Xunta de Goberno Local. As Comisións Informativas. Outros órganos complementarios. Municipios de gran poboación: municipios de aplicación, organización e funcionamento dos órganos municipais necesarios e xestión económica-financeira. Os grupos políticos municipais. Réxime e funcionamento dos órganos colexiados locais.9. O rexistro de documentos. Comunicacións e notificacións. A práctica das notificacións. O cidadán como cliente da Administración. O estatuto dos veciños. A atención ao público. A oficina de información e atención ao cidadán.10. Dereito e deberes dos funcionarios locais. Retribucións e protección social dos funcionarios locais. Réxime disciplinario dos funcionarios locais. Situacións administrativas dos funcionarios.11. Os regulamentos e ordenanzas locais. Clases. Procedemento de elaboración, aprobación e vixencia.12. Os bens das entidades locais: clases e réxime xurídico. As Facendas locais. Clases de tributos locais. O orzamento xeral dos entes locais: estrutura, elaboración e aprobación.13. REDES DE FORNECEMENTO DE AUGA POTÁBEL: redes de distribución pública. Sistemas de distribución. Instalacións interiores. Composición e características de ambas as dúas redes. Normativa. Dimensionado e cálculos.14. REDES DE EVACUACIÓN DE AUGAS RESIDUAIS: redes exteriores. Sistemas de distribución. Redes interiores. Composición e característica. Normativa. Dimensionado e cálculos.15. INSTALACIÓNS INDIVIDUAIS DE AUGA QUENTE SANITARIA: xeneralidades. Tipos e descrición dos xeradores. Criterios de utilización. Composición e características das instalacións. Colectores solares a baixa temperatura. Bombas de calor. Normativa. Dimensionado e cálculos.16. INSTALACIÓNS CENTRALIZADAS DE AUGA QUENTE SANITARIA: xeneralidades. Circuítos con e sen circulación. Criterios para a acumulación. Tipos e descrición dos xeradores. Composición e características das instalacións. Normativa. Dimensionado e cálculos.17. TRANSMISIÓN DA CALOR: transmisión de calor a través dunha parede plana composta. Conductividade térmica dos materiais. Coeficiente de transmisión de calor dos elementos constructivos. Perdas de calor nos edificios. Coeficiente global de transmisión de calor (Kg) dos edificios. Deseño e rendemento dos emisores de calor. Intercambiadores de calor.18. INSTALACIÓNS INDIVIDUAIS DE CALEFACCIÓN: sistemas de calefacción individual. Tipos e descrición de xeradores. Emisores de calor. Sistemas de distribución. Chan radiante. Acumuladores de calor eléctrica. Regulación de temperatura. Criterios de elección. Composición e características das instalacións. Normativa. Dimensionado e cálculos.19. INSTALACIÓNS DE CALEFACCIÓN CENTRALIZADA POR AUGA QUENTE: sistemas de distribución. Emisores de calor. Chan radiante. Tipos e descrición de xeradores. Regulación de temperatura. Composición e características das instalacións. Normativa. Dimensionado e cálculos.20. ACONDICIONAMENTO DE AIRE: xeneralidades. Humidade do aire. Calor total dunha masa de aire. Calor latente. Saturación adiabática. Diagrama de Mollier. Condicións de confort. Cálculos no acondicionamento de aire. Utilización do aire exterior.21. TRATAMENTOS DO AIRE: xeneralidades. Refrixeración do aire. Arrefriamento por evaporación. Refrixeración mecánica. Outros sistemas de refrixeración. Máquinas de refrixeración. Esquemas. Bombas de calor. Ciclo de calefacción. Ciclo de refrixeración Esquemas.22. INSTALACIÓNS DE CLIMATIZACIÓN: sistemas de distribución de aire. Tipos de xeradores. Sistemas de condensación por aire. Sistemas de condensación por auga. Regulación de temperaturas. Composición e características das instalacións. Normativa. Dimensionado e cálculos.23. VENTILACIÓN: xeneralidades. Leis polas que se rexe o movemento do aire. Composición e propiedades físicas do aire. Presións. Calor específica. Humidade do aire. Punto de orballo. Entalpía do aire. Diagramas psicrométricos. Mecánica de fluídos. Impurezas do aire.24. INSTALACIÓNS DE VENTILACIÓN: xeneralidades. Requirimentos de confort. Renovación de aire. Locais habitados. Ambientes industriais. Locais para aparcamento de vehículos. Extracción e insuflación de aire. Conductos de ventilación. Entradas e saídas a conductos (elementos terminais). Axuste de conductos en serie. Axuste de conductos en paralelo. Normativa. Dimensionado e cálculos.25. ELECTRICIDADE: xeneralidades. A electricidade na natureza. Leis ou principios físicos polos que se rexen a xeración e utilización da corrente eléctrica. Tipos de corrente eléctrica. Inducción electromagnética. Parámetros da corrente eléctrica. Circuítos eléctricos. Cálculo de circuítos.26. PRODUCCIÓN E DISTRIBUCIÓN DE ENERXÍA ELÉCTRICA: xeneralidades. Producción industrial da enerxía eléctrica. Centrais eléctricas convencionais. Tipos e composición. Subestacións eléctricas. Liñas de transporte e distribución en alta tensión. Tensións normalizadas.27. MÁQUINAS ELÉCTRICAS: xeneralidades. Alternadores. Dínamos. Motores de corrente alterna. Motores de corrente continua. Transformadores. Principios de funcionamento e composición. Tipos.28. LIÑAS DE DISTRIBUCIÓN EN MEDIA TENSIÓN: xeneralidades. Liñas aéreas de media tensión. Conductores utilizados. Apoios das liñas aéreas de M. T. Illamento. Liñas subterráneas de M. T. Conductores utilizados. Canalizacións subterráneas rexistrábeis. Normativa. Cálculos eléctricos. Cálculos mecánicos. Dimensionado.29. ESTACIÓNS TRANSFORMADORAS: Xeneralidades. Tipos de transformadores. Criterios para a elección do tipo de transformadores e as súas potencias. Alpendres subterráneos. Alpendres en superficie. Alpendres prefabricados. Locais en edificios dedicados a outra actividade. Composición e características dun centro de transformación. Ventilación. Tomas de terra de protección. Normativa. Dimensionado e cálculos.30. REDES DE DISTRIBUCIÓN EN BAIXA TENSIÓN: xeneralidades. Redes aéreas. Apoios. Redes apoiadas en fachadas. Redes trenzadas en feixe. Redes subterráneas. Conductores utilizados. Canalizacións subterráneas rexistrábeis. Normativa. Cálculos eléctricos. Cálculos mecánicos. Dimensionado.31. INSTALACIÓNS ELÉCTRICAS DE BAIXA TENSIÓN NOS EDIFICIOS: xeneralidades. Locais de pública concorrencia. Locais dedicados a garaxe. Locais húmidos e mollados. Criterios utilizados. Protección das instalacións. Protección contra contactos accidentais. Tomas de terra. Composición e características das instalacións. Normativa. Dimensionado e cálculos.32. LUMINOTECNIA: xeneralidades. Espectro da luz visíbel. Leis fundamentais da luminotecnia. Fluxo luminoso. Intensidade luminosa. Iluminancia. Luminancia. Limitación do cegamento. Temperatura de color. Rendemento cromático.33. NOVAS FONTES DE LUZ: lámpadas de indución. Fibra óptica. Xeneralidades. Principios de funcionamento. Características constructivas, eléctricas e luminotécnicas. Clasificación e tipos. Rendementos. Depreciación e duración. Compoñentes da fibra óptica. Criterios de utilización.34. APARELLOS DE ILUMINACIÓN: xeneralidades. Luminarias de iluminación pública. Proxectores para grandes superficies. Proxectores para iluminación localizada. Luminarias para interior. Bloque óptico. Difusores. Características constructivas. Rendementos. Clasificación.35. INSTALACIÓNS DE ILUMINACIÓN PÚBLICA: xeneralidades. Criterios de calidade da iluminación pública. Niveis recomendados. Luminarias. Soportes. Sistemas de implantación. Cálculos luminotécnicos, cálculos eléctricos, cálculos mecánicos. Centros de mando e regulación.36. INSTALACIÓNS DE ILUMINACIÓN DE ZONAS DEPORTIVAS: xeneralidades. Criterios de calidade da iluminación deportiva. Niveis empregados. Proxectores, soportes. Distribución dos proxectores. Cálculos luminotécnicos. Cálculos eléctricos. Cálculos mecánicos. Cadros de mando e regulación.37. INSTALACIÓNS DE ILUMINACIÓN DE MONUMENTOS: xeneralidades. Criterios de calidade na iluminación de monumentos. Niveis empregados. Tipos de proxectores. Soportes. Distribución dos proxectores. Cálculos luminotérmicos. Cálculos eléctricos. Cálculos mecánicos. Cadros de mando e regulación.38. INSTALACIÓNS DE ILUMINACIÓN DE INTERIORES: xeneralidades. Criterios de calidade da iluminación de interiores. Niveis recomendados. Iluminación directa. Iluminación indirecta. Luminarias. Distribución das luminarias. Fibra óptica. Distribución dos circuítos. Cálculos luminotécnicos. Cálculos eléctricos. Uso combinado da luz natural e artificial. Cadros de distribución e regulación.39. MANTEMENTO DAS INSTALACIÓNS: organigrama funcional. Operacións que se poderán realizar. Equipos de traballo. Organización do traballo. Vixilancia. Comprobación e medida. Medios materiais: vehículos, instrumentos, ferramentas, equipo informático. Almacén de repostos. Control de operacións e estatística.40. AFORRO DE ENERXÍA: conceptos xerais. Normativa do sector eléctrico. Tarifas eléctricas. Compensación do factor de potencia. Estabilización da tensión. Equipos reductores individuais e de cabeceira. Equipos de acendido eléctricos. Uso combinado da luz natural e artificial. Elementos de mando e regulación.41. ENERXÍAS ALTERNATIVAS: xeneralidades. Producción térmica solar. Producción fotovoltaica. Producción termo-oceánica. Enerxía mareomotriz. Enerxía eólica. Bioxeneración. Coxeneración. Outros sistemas. Principios de funcionamento. Composición e características. Rendementos.42. Recomendacións técnico-sanitarias en instalacións de auga sanitaria e en torres de refrixeración: instalacións de auga sanitaria. Torres de refrixeración.43. Control de emisións industriais á atmosfera: caracterización de correntes e equipos. Supresión de olores, desulfuración de gases de combustión, separación de NOx e emisións fugaces.44. Contaminación do ar por partículas: os contaminantes particulados. Procesos de transformación. As partículas como contaminante atmosférico: efectos. Control da contaminación por partículas. Orixe do particulado atmosférico.45. Control na contaminación atmosférica por partículas. Toma de mostras en inmisións. Identificación de fontes.46. O ruído urbano.” Contra o precedente acordo, que pon fin á vía administrativa, poderá interpoñerse o recurso potestativo de reposición ante a Xunta de Goberno Local no prazo dun mes a contar dende o día seguinte ao da súa notificación, ou ben directamente o recurso contencioso administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación. No caso de interpoñerse o recurso potestativo de reposición, deberase resolver e notificar no prazo dun mes, entendéndose desestimado o recurso de reposición polo transcurso de dito prazo sen resolución expresa notificada, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 5 de xaneiro de 2016.—O Concelleiro de Goberno, Vicente García Legísima